Komisijos komunikatas kuriuo atsakoma į nepriklausomų aukštos kvalifikacijos ekspertų grupės pastabas ir rekomendacijas vertinant naujųjų Šeštosios pamatinės programos priemonių veiksmingumą {SEC(2004) 1057} /* KOM/2004/0574 galutinis */





Briuselis, 27.8.2004 KOM(2004) 574 galutinis KOMISIJOS KOMUNIKATAS kuriuo atsakoma į nepriklausomų aukštos kvalifikacijos ekspertų grupės pastabas ir rekomendacijas vertinant naujųjų Šeštosios pamatinės programos priemonių veiksmingumą{SEC(2004) 1057} Įžanga Atsižvelgiant į Tarybos ir Europos Parlamento sprendimą dėl Šeštosios pamatinės programos priėmimo, taip pat į konkrečią programą "Integravimas", 2003 m. spalio mėn. buvo sudaryta aukštos kvalifikacijosekspertų grupė, kad įvertintų naujųjų Šeštosios pamatinės programos priemonių veiksmingumą; Naujųjų priemonių galiojimui įpusėjus, aukštos kvalifikacijos ekspertų grupė buvo įpareigota įvertinti šių priemonių poveikį ir jų įtaką įgyvendinant Pamatinės programos uždavinius, svarbiausia, siekiant: - Kurti Bendrijos mokslinių tyrimų pridėtinę vertę nacionalinių tyrimų atžvilgiu; - Kurti kritinę masę ; - Integruoti tyrimo priemones; - Supaprastinti valdymą. Aukštos kvalifikacijos ekspertų grupė 2004 m. liepos 1 d. oficialiai pateikė Komisijai savo ataskaitą, kurioje kartu su vykdymo ataskaita, paaiškinimais ir surinkta informacija bei Šeštosios pamatinės programos naudotojų pagrindiniais atsiliepimais išdėstė savo išvadas ir rekomendacijas tiek dėl Šeštosios pamatinės programos įgyvendinimo likusiu jos galiojimo laikotarpiu, tiek dėl Septintosios pamatinės programos rengimo ateityje. Komisijos pozicija dėL GRUPėS DARBO IR ESAMOS PADėTIES Komisija džiaugiasi dėl geros pateiktos ataskaitos kokybės; ataskaita pagrįsta mokslo bendruomenės tinkamai parinkta metodika ir atliktais nuodugniais tyrimais. Komisija taip pat pabrėžia, kad ekspertų grupės išvados iš esmės atitinka jos pačios pastabas ir kad, kaip rodo pridedamas tarnybų dokumentas, atsižvelgus į šias pastabas jau buvo imtasi "koregavimo priemonių", siekiant Šeštąją pamatinę programą padaryti lankstesnę ir palankesnę jos naudotojams. Šios "koregavimo priemonės" likusiu Šeštosios pamatinės programos galiojimo laikotarpiu bus dar labiau įtvirtintos. Tačiau tos priemonės, kurioms įgyvendinti reikėtų iš dalies pakeisti galiojančius teisės aktus (Tarybos sprendimą dėl Pamatinės programos priėmimo, Konkrečios programos, Dalyvavimo taisyklių, Komisijos sprendimą dėl sutarties modelio patvirtinimo), galės būti įgyvendintos tik tvirtinant Septintąją pamatinę programą ir jos teisinį mechanizmą. Komisijos pozicija dėl ekspertų grupės ataskaitoje išdėstytos nuomonės Komisija su pasitenkinimu priima ekspertų grupės pateikiamą pirmąją iš svarbiausių nuomonių, patvirtinančią Komisijos atliktą tyrimą rengiant Šeštąją pamatinę programą : Naujosioms priemonėms keliami uždaviniaiyra tinkami, ypač vertinant juos per Europos bendros tyrimo erdvės kūrimo prizmę, ir priemonių koncepcija yra pritaikyta keliamų uždavinių įgyvendinimui. Ji taip pat visiškai pritaria ekspertų grupės nuomonei, kad mokslo bendruomenei turi būti užtikrintas jai suteikiamų priemoniųtęstinumas. Ir toliau turi būti naudojamos "tradicinės" priemonės, pavyzdžiui, konkretūs mokslinių tyrimų projektai ir kiti koordinavimo veiksmai, kartu užtikrinant "Naujųjų priemonių" tęstinumą, būtent Septintosios pamatinės programos integruotų projektų ir kompetencijos tinklų. Be to, tai visiškai atitinka kryptis, apibūdintas 2004 m. birželio 16 d. Komisijos komunikate "Mokslas ir technologijos - Europos ateities garantas : Mokslinių tyrimų rėmimo politikos kryptys Europos Sąjungoje" [1]. Trečiasis iš pagrindinių klausimų, kuriais ekspertų grupė pateikia Komisijai savo nuomonę, yra naujųjų instrumentųįgyvendinimas skirtinguose etapuose, pradedant pasiūlymo pateikimu ir baigiant atitinkamos sutarties sudarymu. Komisija supranta, kad reikia gerinti naujųjų priemonių įgyvendinimo mechanizmą, ir ji, be to, jau yra priėmusi ir pritaikiusi tam tikras "koregavimo priemones", kurių dalis bus dar labiau įtvirtinta įgyvendinant Šeštąją pamatinę programą. Tačiau ji pritaria ne visiems ataskaitos teiginiams, pavyzdžiui, kad tikslų ir priemonių pasirinkimo laisvė turėtų būti visiškai palikta dalyviams, arba dėl kai kurių dalyvių pareiškimų dėl pasiūlymų vertinimo procedūros kokybės. Be to, Komisija primena, kad į šią užduotį įeina ir Septintosios pamatinės programos rengimas. Ji taip pat primena įsipareigojimą, prisiimtą 2004 m. birželio 16 d. komunikate "Mokslas ir technologijos - Europos ateities garantas : Mokslinių tyrimų rėmimo politikos kryptys Europos Sąjungoje". "Finansinės ir administracinės nuostatos turi būti persvarstytos ir supaprastintos atsižvelgiant į praktinę patirtį. Bus pradėtas procesas, kuriame dalyvaus programų naudotojai ir nacionalinės mokslinių tyrimų struktūros. Finansinės taisyklės bus persvarstytos ir Tarybai bei Europos Parlamentui bus pateikti pasiūlymai šiuo klausimu kartu su Komisijos teikiamais pasiūlymais dėl kitos pamatinės programos rengimo ir dalyvavimo šioje programoje taisyklių." Todėl Komisija pradėjo svarstyti su finansavimo mechanizmais susijusius klausimus, ieškodama priemonių, kurios dar labiau padėtų dalyviams vykdyti įsipareigojimus ir kartu užtikrintų deramą skaidrumą naudojant visuomenines lėšas. Pridedamame dokumente yra išsamiai išdėstyta Komisijos pozicija ir jos padėties analizė kiekvienos rekomendacijos dėl priemonių įgyvendinimo atžvilgiu, taip pat ir koregavimo priemonės, tiek jau taikytos, tiek numatytos taikyti arba siūlomos įdiegti vykdant Septintąją pamatinę programą, jei jų diegimui reikės keisti galiojančius teisės aktus. [1] KOM(2004)353.